《北苑焙新茶》
宋代·丁谓

北苑龙茶者，甘鲜的是珍。
四方惟数此，万物更无新。
才吐微茫绿，初沾少许春。
散寻萦树遍，急采上山频。
宿叶寒犹在，芳芽冷未伸。
茅茨溪口焙，篮笼雨中民。
长疾勾萌并，开齐分两均。
带烟蒸雀舌，和露叠龙鳞。
作贡胜诸道，先尝祇一人。
缄封瞻阙下，邮传渡江滨。
特旨留丹禁，殊恩赐近臣。
啜为灵药助，用与上樽亲。
头进英华尽，初烹气味醇。
细香胜却麝，浅色过於筠。
顾渚惭投木，宜都愧积薪。
年年号供御，天产壮瓯闽。

作者简介：丁谓（966-1037），字谓之，后更字公言。丁氏先祖是河北人，五代时迁居苏州。祖父丁守节，与范仲淹曾祖范梦龄同是吴越国中吴军节度使钱文奉（钱镠之孙）的幕僚，任节度推官，遂为长洲人。离京时，宋真宗特赐御诗七言四韵和五言十韵，“尤为盛事”。他同时兼任使持节苏州诸军事、苏州刺史、苏州管内观察处置堤堰桥道等使，又兼任知升州军州事。天禧初（1017），以吏部尚书复参知政事。不久，拜同中书门下平章事，兼任昭文馆大学士、监修国史、玉清昭应宫使、平章事兼太子少师。乾兴元年（1022），封为晋国公。显赫一时，贵震天下。